CELEX: C2006/326/136
Language: lv
Date: 2006-12-30 00:00:00
Title: Lieta T-309/06: Prasība, kas celta 2006. gada 14. novembrī — Budějovický Budvar /ITSB — Anheuser-Busch ( BUD )

30.12.2006   
            
            
               LV
            
            
               Eiropas Savienības Oficiālais Vēstnesis
            
            
               C 326/64
            
         Prasība, kas celta 2006. gada 14. novembrī — Budějovický Budvar/ITSB — Anheuser-Busch (“BUD”)
   (Lieta T-309/06)
   (2006/C 326/136)
   Valoda, kādā sagatavots prasības pieteikums — franču
   Lietas dalībnieki
   
      Prasītāja: Budějovický Budvar, národní podnik, České Budějovice (Čehijas Republika) (pārstāvis — F. Fajgenbaum, avocat)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)
   
      Otra procesa Apelāciju padomē dalībniece: Anheuser-Busch, Inc.
   Prasītājas prasījumi:
   
               —
            
            
               atcelt ITSB Apelāciju otrās padomes 2006. gada 1. septembrī pieņemto apstrīdēto lēmumu Nr. R 305/2005-2;
            
         
               —
            
            
               noraidīt vārdiskas preču zīmes “BUD” reģistrācijas pieteikumu Nr. 24711 attiecībā uz 32. klasē ietilpstošām precēm;
            
         
               —
            
            
               nosūtīt Eiropas Kopienu Pirmās instances tiesas pieņemto nolēmumu ITSB;
            
         
               —
            
            
               piespriest Anheuser-Busch, Inc. atlīdzināt visus tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: Anheuser-Busch, Inc.
   
      Attiecīgā Kopienas preču zīme: vārdiska preču zīme “BUD” attiecībā uz 32. klasē ietilpstošām precēm — reģistrācijas pieteikums Nr. 24711
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: tiesības uz aizsargāto ģeogrāfiskās izcelsmes norādi “BUD”, lai apzīmētu alu
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelāciju noraidīt
   
      Izvirzītie pamati: Regulas Nr. 40/94 (1) 62. panta 1. punkta pārkāpums un Īstenošanas regulas Nr. 2868/95 (2) 20. panta pārkāpums, jo Apelāciju padome neesot kompetenta lemt par prasītājas tās iebildumu ietvaros norādītās ģeogrāfiskās izcelsmes norādes spēkā esamību. Tāpat tā norāda, ka apzīmējums “BUD” ir ģeogrāfiskās izcelsmes norāde, kas ir aizsargāta Francijā un Austrijā. Turklāt prasītāja norāda, ka tika kļūdaini piemērots Regulas Nr. 40/94 8. panta 4. punkts, jo tā uzskata, ka ģeogrāfiskās izcelsmes norāde “BUD” ir apzīmējums, ko izmanto komercdarījumos
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).
   
      (2)  Komisijas 1995. gada 13. decembra Regula (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi (OV 1995, L 303, 1. lpp.).